כוכב הקופים: השחר

עלילת הסרט

הסרט מתרחש כעשור לאחר אירועי הסרט הקודם. הסרט נפתח בתקציר על המגפה המסוכנת "שפעת הקופים" ולאחריו סיזר וצבא הקופים צדים דוב. בנו של סיזר ריבר מנסה לצוד את הדוב אך נשרט בידיו. כעת סיזר הוא מנהיג הקופים ומגלה עד מהרה כי עליו להתמודד מול בני האדם ששרדו את המגפה הזיהומית שהביאה להתפשטות זן הקופים על חשבון בני האדם.
ריבר אינו קשור אל אביו סיזר ומפנה גב אליו. לאחר מכן, נולד לסיזר בן. מלקולם ואנשיו נתקלים בקופים בראשותו של סיזר. מלקולם מנסה ליצור עמם קשר ידידותי אך נכשל וסיזר צועק עליהם ומבריח אותם מהאזור. מלקולם ואנשיו בורחים ומחברתו של אלכסנדר נופלת מתוך התרמיל שלו. מוריס לוקח את המחברת שלו ומסתכל על ציוריו של אלכסנדר. אחר כך, סיזר וקובה ביחד עם הקופים מגיעים אל בני האדם כדי להזהיר אותם. סיזר מסביר שהקופים לא רוצים מלחמה, ואחר כך מביט על מלקולם ואומר לו לא לחזור אל אזור הקופים.
בינתיים, במפקדה של בני האדם מנסה דרייפוס שולח את מלקולם שוב ל-3 ימים לאזור הקופים כדי לאתר מקור חשמל שיעזור להם במלחמה נגד הקופים. אשתו של מלקולם אלי מנסה לעזור לאשתו של סיזר ומרפאת אותה. הקופים מצליחים ליצור קשר חברותי עם מלקולם ואנשיו. בזמן שאלי ומלקולם ישנו באוהלים, בבוקר ,הם רואים את אלכסנדר מתיידד עם מוריס שמלמד אותו על הציורים שלו .
באותו זמן קובה מגיע שוב אל בני האנוש ביחד עם עוד כמה קופים כדי לחקור אותם ומגלה כי יש לבני האדם הרבה מאוד תחמושת. קובה מגיע אל שני בני אנוש וצוחק עמם. בזמן שהם צוחקים ממנו הוא לוקח רובה ויורה בהם. אחר כך קובה יורה בחברו של מלקולם, קארבר והורג אותו, קובה מגיע אל הקופים בוגד בסיזר ויורה בו ברובה של בני האנוש, קובה משכנע את הקופים בכך שמלקולם ואנשיו ירו בסיזר ומשתלט על הנהגת הקופים ומפנה את כל אמון הקופים (כולל הבן ואשתו של סיזר) אליו. קובה מחליט שצריך לצאת למלחמה נגד בני האדם ומתנהג כדיקטטור בשליטתו על הקופים לאחר מכן, בלילה קובה וצבאו מגיעים אל אזור בני האדם ונאבקים עמם ומצליחים לעקוף את דלתות השערים של בני האדם וקובה וצבאו מצליחים לבסוף לגבור עליהם, אחרי הקרב הגדול עם בני האנוש, באותו לילה קובה לוכד את בני האנוש וכולא אותם . את הקופים שנאמנים לסיזר קובה כלא באוטובוס של בני האנוש. מלקולם וחבריו בורחים ומצילים את סיזר הפצוע ומביאים את הבן שלו אליו ובכך הבן שלו מביא את הקופים שעדיין נאמנים לסיזר בשביל שיצטרפו אליו למרד נגד קובה, סיזר מבריא וחייו ניצלים. אחר כך הוא והקופים שנאמנים לו מתאחדים ומגיעים אל מגדל בני האדם שמשמש בתור המפקדה הראשית של קובה. סיזר מתייצב מול קובה ונאבק עמו, אחרי קרב אלים וקשה, קובה עומד ליפול מן המגדל, סיזר אומר לקובה שהוא אינו קוף בכוונה שהוא "מפלצת" ועוזב את ידו של קובה ובכך נותן לו ליפול אל מותו. באותו זמן מלקולם מכוון רובה אל דרייפוס אך הוא מנסה לשכנע את מלקולם שהקופים עוד יבגדו בו ומפוצץ את המגדל בעזרת חומרי נפץ C-4. הפיצוץ הורג את דרייפוס והמגדל קורס ונחרב. לאחר הקרב, סיזר ומלקולם משחררים את כל בני האדם. סיזר מודע לזה שעוד בני אדם יבואו למלחמה נגדם מבסיס בצפון כי דרייפוס קרא להם. סיזר אומר למלקולם ללכת מהאזור בשביל שלא יפגע. הסרט נגמר בכך שסיזר עומד מול הקופים ששרדו את הקרב ומשתחווים אליו ומתייחסים אליו שוב פעם כמנהיגם ומלקולם עוזב, כעד סיזר חייב להוביל את הקופים למלחמה נגד בני האדם.

מוזיקה

פסקול הסרט הולחן על ידי מייקל ג'אקינו.

פיתוח

לאחר צאת "כוכב הקופים: המרד" ב-2011 הגיב רופרט וויאט, הבמאי שלו, לגבי אפשרות לסרט המשך ואמר כי "...אני יכול לחשוב על כל מיני סרטי המשך לסרט הזה, אבל זו רק ההתחלה". בראיון נוסף, וויאט אמר גם כי ברצונו שסרט ההמשך הצפוי יתקיים כשמונה שנים לאחר הסרט הראשון כאשר ישנו דור חדש לגמרי של קופים. בהמשך גם התסריטאי והמפיק ריק ג'אפה דיבר על אפשרות לגבי סרט המשיך עתידי ורמז כי "אני מקווה שאנחנו בונים במה לסרטים בעתיד, אנחנו מנסים לשתול הרבה זרעים להרבה דברים שאתה תראה. אני מדבר במונחים של הקופים השונים וכן הלאה...", בפעם אחרת רמז ג'אפה כי גרסה של החללית מכוכב 1968 תחת השם איקרוס צפויה להיות חלק מסרט ההמשך.
בנובמבר 2011 אישר אנדי סירקיס כי הוא חתם חוזה למשחק בסרט ההמשך. ב-15 במאי 2012 הוכרז כי סקוט ז'ברנס נשכר לשכתב את התסריט לסרט שנכתב על ידי ריק ג'אפה ואמנדה סילבר. ב-31 במאי 2012 הכריזו פוקס המאה ה-20 כי סרט ההמשך ייקרא "השחר כוכב הקופים" ("Dawn of the Planet of the Apes"; בישראל תורגם השם ל"כוכב הקופים: השחר") וכי הוא יצא לאקרנים ב-23 במאי 2014.
ב-17 בספטמבר 2012 דווח כי וייאט שוקל לפרוש מעבודת בימוי הסרט מכיוון שתאריך היעד שהוכרז לצאת סרט ההמשך, מאי 2014, לא נותן לו מספיק זמן לעשות את הסרט כמו שצריך. ב-1 באוקטובר 2012 הוכרז כי מאט ריבס יחליף את וייאט בעבודת בימוי הסרט. ב-18 באוקטובר 2012 נשכר מארק בומבאק, תסריטאי "מת לחיות 4.0", לשכתב בשנית את תסריט הסרט.
ב-20 ביוני 2013 נדחתה יציאת הסרט בארצות הברית ל-18 ביולי 2014, וב-10 בדצמבר 2013 הוקדמה יציאת הסרט בארצות הברית ל-11 ביולי 2014.

צילומים

צילומי הסרט החלו באפריל 2013, בקמפבל ריבר שבקולומביה הבריטית (קנדה). צילומים נוספים עשו באי ונקובר, זאת בשל היערות ומגוון הנופים הרחב. במאי 2013 עברו הצילומים לניו אורלינס שבארצות הברית, וביולי 2013 צולמו כמה סצנות בסיקס פלאגס שבניו אורלינס.